Etter mer eller mindre å ha stabilisert seg i Segunda División B på 2000-tallet fikk Granada CF økonomiske problemer og ble reddet fra konkurs i 2009 gjennom en partnerskapsavtale med den italienske klubben Udinese Calcio. Sesongen etter rykket Granada CF opp igjen til Segunda División, 22 år etter de rykket ned fra den, dette ved hjelp av lånte spillere fra Udinese. Klubben rykket opp igjen til Primera División sommeren 2011 etter å ha slått ut både Celta de Vigo og Elche CF i playoffspill.